શિક્ષિત અને આર્થિક સંપન્ન લોકો પહેલાં મતદાન મથક સિધુ જાય પછી બીજી બધી વાત. આ વર્ગના લોકો માત્ર સ્વાર્થને જ પ્રાધાન્ય આપે છે.મતદાનના દિવસની રજાનો ઉપયોગ પીકનીક માટે થાય. ચુંટણી પછી આખી દુનિયા બદલવાની વાત કરે. મતદાન કરવું નહિ અને રાઈટ ટુ રીજેક્ટ અને રાઈટ ટુ રીકોલની વાત કરવી તેને પોતાની વિદ્વતા બતાવવાનું પ્લેટફોર્મ બનાવવું.આ બધો તો દેખાડો માત્ર છે.નિમ્ન કક્ષાના માણસોને આપણેજ ઉચ્ચ સ્થાને બેસાડી પછી દેકારો કરવો તે માત્ર દંભ છે.સારા શાષન માટે મતદાર જાગૃત હોવો જોઈએ અને શાષક નિષ્ઠાવાન હોવો જોઈએ.આ પરિસ્થિતિ રાતોરાત નથી ઉભી થઇ.શિક્ષિત અને સંપન્ન વર્ગની ચુંટણી પ્રત્યેની ઉપેક્ષાએ જ આ પરિસ્થિતિ ઉભી કરી છે.નૈતિકતાની વાતો કરનારે સૌથી પહેલાં પોતે નૈતિક થવું જોઈએ.એટલુંજ નહિ સારા માણસોને પ્રમોટ પણ કરવા જોઈએ.રાજકારણીઓતો સમાજમાંથી જ આવે છે. જેવું કુવામાં તેવું હવાડામાં.કુવો એટલે આમ જનતા અને હવાડો એટલે રાજકારણીઓ.આપણું વ્યક્તિગત નૈતિક સ્તર સુધારવાની જરૂર છે. તેને માટે અભિયાન ચલાવવું જરૂરી છે.અને તે માત્ર ચુંટણી અને રાજકારણ સુધી માર્યાદિત ન રહેતા તમામ લેવલ સુધી વિસ્તરવું જોઈએ અને તેની શરૂઆત આપણાથી થાય.